Решение на Съда (голям състав) от 14 юни 2016 г. — Европейски парламент/Съвет на Европейския съюз
(Дело C-263/14)1
(Жалба за отмяна — Обща външна политика и политика на сигурност (ОВППС) — Решение 2014/198/ОВППС — Споразумение между Европейския съюз и Обединена република Танзания относно условията за прехвърляне в Обединена република Танзания на лица, заподозрени в пиратска дейност, и свързаното с тях иззето имущество от ръководените от Европейския съюз военноморски сили — Избор на правното основание — Задължение за изчерпателно и незабавно информиране на Европейския парламент на всички етапи на процедурата за водене на преговори и сключване на международни споразумения — Запазване на последиците на решението в случай на отмяна)
Език на производството: английски
Страни
Жалбоподател: Европейски парламент (представители: R. Passos, A. Caiola и M. Allik)
Встъпила страна в подкрепа на жалбоподателя: Европейска комисия (представители: M. Konstantinidis, R. Troosters и D. Gauci)
Ответник: Съвет на Европейския съюз (представители: F. Naert, G. Étienne, M. Bishop и M.-M. Joséphidès)
Встъпили страни в подкрепа на ответника: Чешка република (представители: M. Smolek, E. Ruffer, J. Vláčil, J. Škeřik и M. Hedvábná), Кралство Швеция (представители: A. Falk, C. Meyer-Seitz, U. Persson, M. Rhodin, E. Karlsson и L. Swedenborg), Обединено кралство Великобритания и Северна Ирландия (представители: J. Kraehling и V. Kaye, подпомагани от G. Facenna, barrister)
Диспозитив
Отменя Решение 2014/198/ОВППС на Съвета от 10 март 2014 година за подписване и сключване на Споразумението между Европейския съюз и Обединена република Танзания относно условията за прехвърляне в Обединена република Танзания на лица, заподозрени в пиратска дейност, и свързаното с тях иззето имущество от ръководените от Европейския съюз военноморски сили.
Запазва правните последици на Решение 2014/198.
Европейският парламент и Съветът на Европейския съюз понасят съответно направените от тях съдебни разноски.
Чешката република, Кралство Швеция, Обединено кралство Великобритания и Северна Ирландия, както и Европейската комисия понасят направените от тях съдебни разноски.
____________
1 ОВ C 235, 21.7.2014 г.